als_Latn dik_Latn ron_Latn
Luciano Boci, ka reaguar nëpërmjet një statusi në llogarinë e tij në rrjetin social Facebook, për sa i përket humbjes së zgjedhjeve nga Paria Demokratike.
Boci shprehet se PD-ja ka humbur vota, por jo njerëz.
“Humbëm votat, por jo njerëzit. Ne duhet të kemi besim tek njeri-tjetri, për të vazhduar të përballim injorancën e veshur me frakun e pushtetit!”, shkruan Boci, i cili shton se PD-ja humbi pushtetin e politikë por ka fituar pushtetin e së vërtetës.
Statusi i plotë i Luciano Boci
Respekt e mirënjohje për çdo minutë, orë, ditë që secili anëtar i PD, drejtues, komisioner, vëzhgues, grupe mbështetëse, numërues, i përkushtoi kauzës sonë të përbashkët!
Humbëm votat, por jo njerëzit. Ne duhet të kemi besim tek njeri-tjetri, për të vazhduar të përballim injorancën e veshur me frakun e pushtetit!
Humbëm zgjedhjet, por duhet te shpëtojmë nga zgjedha e inatit, akuzave e hamendësive pa mend!
Humbëm pushtetin e politikës (pak vlen) por mos harroni:
kemi fituar pushtetin e së vërtetës.
Lodhja juaj e administrimit e numërimit të votës, është më e bukur se vallja e shampanja e zhvatësve me pagesë.
Njerëzit sot nuk na kanë kthyer shpinën. Ata kanë rënë në shpinë nga e keqja dhe na presin që ne t’i ngrejmë.
Ky është misioni ynë i përbashkët.
Përulje e falenderim para mundit e sakrificës tuaj!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn